Bonifatius III.
Dr Bonifatius III. (* z Rom; † 12. Novämber 607) isch vum 19. Februar 607 bis zue sym Dood Papscht gsii.

Lääbe un Wirke 
Dr Bonifatius isch e Diakon un e Gsandte vum Papscht am Hof vu Konstantinopel gsii, voreb er zum Papscht gwehlt woren isch. As Abgsandte vum Gregor I. isch er dytlig derfir yydrätte, ass dr Chaiser Phokas em Patriarch vu Konstantinopel, em Kyriakos, dr Titel vun eme ekumenische Patriarch abgsproche het, wun em d Synod vu Konstantinopel verliie ghaa het.

Dr Bonifatius het au feschtglait, ass kai Mänsch iber en Noofolger vun eme Papscht derf schwätze, solang dr Papscht no läbt. Wär s ainewäg gmacht het, däm het d Exkommunikation droht. Derzue het er feschtglait, ass kai neie Papscht gwehlt wäre, voreb dr alt Papscht nit zmindescht drei Dääg dood isch.

Literatur

Weblink 

Pabst
Bischof
Religion (Middelalter)
Person (Mittelalter)
Maa